Βικτώρια του Ηνωμένου Βασιλείου (1868-1935)

Η Βικτωρία (αγγλ. Victoria of the United Kingdom, 6 Ιουλίου 1868 - 3 Δεκεμβρίου 1935) του Οίκου της Σαξονίας-Κοβούργου & Γκότα (μετέπειτα Ουίνδσορ) ήταν πριγκίπισσα του Ηνωμένου Βασιλείου.

 Βιογραφία 
Η Βικτωρία Αλεξάνδρα Όλγα Μαρία γεννήθηκε στις 6 Ιουλίου 1868 στο Μέγαρο Μάρλμπορω του Λονδίνου. Ήταν το τέταρτο παιδί και η δεύτερη κόρη του Αλβέρτου Εδουάρδου, Πρίγκιπα της Ουαλίας, και της Αλεξάνδρα της Δανίαςhttp://oxfordindex.oup.com/view/10.1093/ref:odnb/36655 http://www.englishmonarchs.co.uk/saxe_coburg_gotha_17.htmlhttp://www.englishmonarchs.co.uk/saxe_coburg_gotha_18.html Βαπτίσθηκε στις 6 Αυγούστου του ίδιου χρόνου από τον Επίσκοπο του Λονδίνου, Άρτσιμπαλντ Τέητ. Ανάδοχοί της ήταν η γιαγιά της, Βικτωρία του Ηνωμένου Βασιλείου, ο Αλέξανδρος Β΄ της Ρωσίας, ο τσάρεβιτς Αλέξανδρος της Ρωσίας, οι θείοι της, Αρθούρος, Δούκας του Κόννωτ και Στράδερν, και Λουδοβίκος Δ΄ της Έσσης-Ντάρμστατ, ο Γεώργιος Κάρολος της Έσσης-Κάσσελ, η θεία της Όλγα, Βασίλισσα της Ελλάδας, η Καρολίνα Αμαλία του Αουγκούστενμπουργκ, η Μαρία της Έσσης-Κάσσελ, η Μαρία Αδελαΐδα του Καίμπριτζ και η Μαρία Λουίζα Καρλόττα της Έσσης-Κάσσελ. Στην οικογένειά της ήταν γνωστή ως "Τόρια"Basford, Elisabeth (5 February 2021). Princess Mary: The First Modern Princess. p. 168. ISBN 9780750997003..

Η Βικτωρία είχε ιδιωτική εκπαίδευση και πέρασε τα παιδικά της χρόνια στο Μέγαρο Μάρλμπορω και το Σάντριγχαμ. Ήταν ιδιαίτερα κοντά στον αδελφό της, Γεώργιο, Δούκα της Υόρκης. Με τις αδελφές της, ήταν παράνυμφος στο γάμο της θείας της, Βεατρίκης, με τον Ερρίκο του Μπάττενμπεργκ το 1885. Ήταν και πάλι παράνυμφος στο γάμο του Δούκα της Υόρκης και της Μαρίας του Τεκ στις 6 Ιουλίου 1893.http://www.npg.org.uk/collections/search/portrait/mw189219/The-Duke-and-Duchess-of-York-and-Bridesmaids

Παρά το γεγονός ότι είχε μια σειρά από μνηστήρες, με πιο διάσημο από αυτούς τον Κάρολο Α΄ της Πορτογαλίας, η Βικτωρία δεν παντρεύτηκε ποτέ και δεν απέκτησε παιδιά. Η μητέρα της, Αλεξάνδρα, θεωρείται ότι την αποθάρρυνε σημαντικά από το γάμο. Παρέμεινε, μάλιστα, δίπλα τους γονείς της, ιδιαίτερα στη μητέρα της. Τα τελευταία της χρόνια απέκτησε δικό της σπίτι στην Οικία Κόππινς στο χωριό Άιβερ του Μπάκιγχαμσιρ, όπου εκεί έδειξε ιδιαίτερο ενδιαφέρον για τη ζωή του χωριού και έγινε επίτιμος πρόεδρος της Κοινότητας Οπωροκηπευτικών του Άιβερ.

Πέθανε στο σπίτι της στις 3 Δεκεμβρίου 1935 σε ηλικία 67 ετών και η κηδεία της έγινε στις 7 Δεκεμβρίου στο Παρεκκλήσι του Αγίου Γεωργίου, στο Κάστρο του Ουίνδσορ. Αργότερα, στις 8 Ιανουαρίου 1936, η σορός της μεταφέρθηκε στο Φρόγκμορ. Ο θάνατός της θεωρείται ότι επηρέασε σε μεγάλο βαθμό το Γεώργιο Ε΄, ο οποίος πέθανε ένα μήνα αργότερα.

Πρόγονοι

Τίτλοι
6 Ιουλίου 1868 - 22 Ιανουαρίου 1901: Η Βασιλική Υψηλότητα Πριγκίπισσα Βικτωρία της Ουαλίας
22 Ιανουαρίου 1901 - 3 Δεκεμβρίου 1935: Η Βασιλική Υψηλότητα Η Πριγκίπισσα Βικτωρία

Παραπομπές

Κατηγορία:Οίκος της Σαξονίας-Κοβούργου-Γόθας
Κατηγορία:Οίκος Ουίνδσορ
Κατηγορία:Βρετανίδες πριγκίπισσες